als_Latn dik_Latn sag_Latn
Në protestën e sotme e ka marrë fjalën edhe kreu i PD, Lulzim Basha.
“Jemi mbledhur sot për ta pyetur kryeministrin, pse nuk qeveris, por kërkon të sundosh. Pse nuk i dëgjon qytetarët por i sulmon ata si kacaku i ferrës”, tha Basha.
“Besoj se dëgjuat se ka hyrë në bunkerin e Enver Hoxhës se kujton se atje nuk do ta dëgjojë zërin e këtij populli të bashkuar sot më shumë se kurrë”, theksoi më tej kryetari i PD.
“Premtuan punësim, por hapën burgjet, premtuan rritjen e ekonomisë, por rritën taksat”, tha Basha duke fajësuar dyshen Rama-Meta se premtoi dëmshpërblim për ish të përndjekurit, por kanë sjellë riciklimin e imazheve të Enver Hoxhës.
“Premtuan shëndetësi falas, por po vdesin njerëzit se nuk ka ambulanca”, theksoi më tej kreu i PD, Lulzim Basha.
Nis protesta ne Tirane
Ka nisur në Tiranë protesta e bashkimit të Sindikatave të Pavarura dhe Partisë Demokratike dhe mbështetësve të opozitës.
Me një pjesëmarrje të konsiderueshme në kryeqytet janë mbledhur protestues nga të gjitha rrethet e vendit.
Protsta ka nisur me fjalën e qytetarëve të ndryshëm që po kritikojnë rritjen e cmimit të energjisë, mosmbajtjen e premtimeve për legalizime falas, etj.
Qindra mbështetës të Partisë Demokratike janë nisur drejt Tiranës me autobus për t’u bashkuar në mesditën e së shtunës në marshimin nga sheshi “Skënderbej” drejt sheshit përpara selisë së Qeverisë.
Autobusë me mbështetës të opozitës janë nisur nga Kukësi, Dibra, Berati, Kuçova, Vlora etj.
Ndërkohë, Policia e Shtetit publikoi masat që do të merren ditën e shtunë për të garantuar sigurinë në protestën e thërritur nga Partia Demokratike.
Në një njoftim për mediat, Drejtoria e Policisë së Tiranës thotë se duke filluar nga ora 10:00 nuk do të lejohet parkimi i automjeteve në sheshin “Skënderbej”, Bulevardin “Dëshmorët e Kombit” dhe në sheshin “Nënë Tereza”.
Një orë pas këtyre masave, do të ndalohet qarkullimi në të gjitha këto zona të lartpërmendura, shto këtu edhe sheshin “Italia”.
Në njoftim Policia e Shtetit shprehet se është e përgatitur për të garantuar rendin dhe sigurinë publike.
als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn